Statsminister Helle Thorning-Schmidt havde indbudt samtlige nordjyder til en snak. Den store begivenhed foregik torsdag formiddag på Studenterhuset i Aalborg. Statsministeren sagde inden mødet: - Det er en gammel tradition i det danske folkestyre, at borgerne kan møde deres ministre. Jeg glæder mig derfor til at møde så mange som muligt, og jeg ser frem til nogle gode samtaler. Også en delegation fra Aalborg Portland havde valgt at tage imod tilbuddet fra Helle Thorning-Schmidt. De udtrykte deres bekymring over regeringens planer om at gennemføre en kvælstofsafgift. Den kan ifølge Aalborg Portland betyde fyringer hos virksomheden. TV2/NORD var på pletten, se indslaget i vores middagsudsendelse.

Opsummering:
Der var fuldt af folk, da statsministeren tog imod nordjyderne på Studenterhuset i Aalborg.

 